NASTA PILDIRAAMAT
Tere taas!
Nii tore, et oled jälle Nasta pildiraamatut vaatama tulnud!
Täna räägin sulle ühest erilisest perekonnast.
Pere oli sellepärast eriline, et seal oli 12 poega.
Kas tunned nii palju numbreid? Loeme: üks, kaks, kolm, neli, viis,
kuus, seitse, kaheksa, üheksa, kümme
ja lisaks veel Nasta käpad - üksteist, kaksteist.
On sul õdesid või vendi?
Näed siis. Kuid selles peres oli 12 poega.
Räägin just ühest pojast, kelle nimi oli Joosep.
Joosep oli vendade hulgast vanuse poolest eelviimane.
Tal oli siis 10 vanemat venda ja üks noorem vend.
Joosep oli meeldiv, sõbralik ja abivalmis poiss.
Joosep uskus Jumalat, sest tema isa Jaakob
oli talle Jumalast rääkinud juba väikesest peale.
Aga Joosepi perekonnas oli üks halb asi ka.
Nimelt, oli Joosep oma isa Jaakobile lemmikpoeg.
Tegelikult on emale ja isale nende lapsed ühtmoodi armsad.
Kuid millegipärast meeldis Joosep Jaakobile enam kui teised vennad.
Juhtuski, et teised vennad said selle peale kadedaks.
Neile ei meeldinud, et isale meeldis üks poeg rohkem kui teised.
Ühel päeval tuli isa Jaakob Joosepi juurde ja ütles:
"Kallis poeg, Joosep, tule siia, ma tahan sinuga rääkida."
Joosep, hea poiss, jooksis kohe isa juurde ja küsis:
"Mis on, isa?"
Isa ütles Joosepile:
"Mul on sulle üllatus. Tahan sulle ühe kingituse teha."
Kas sa oled üllatusi saanud? Üllatused on vahvad.
Joosep mõtles kannatamatult, milline see üllatus olla võiks?
Joosep teatas ka vendadele, et isa teeb talle üllatuse.
Mis sa arvad, kuidas vennad sellesse suhtusid?
Nad hakkasid jälle kadetsema.
"Miks isa Joosepile üllatuse teeb, aga meile mitte?"
Selles suhtes polnud Jaakobil õigus,
ta oleks pidanud kõigile poegadele üllatuse tegema.
Kas pole nii? Joosep ootas üllatust kannatamatult.
Ühel päeval tuli isa Joosepi juurde ja ütles:
"Armas poeg, Joosep, nüüd on üllatus valmis.
Tule vaatama, see on seal telgis."
Sel ajal elasid inimesed, ja just karjapidajad telkides,
mis olid suured, kenad ja hubased. Joosepi pere elas ka sellises telgis.
Joosepil oli sel päeval seljas türkiis-sinine kuub,
nagu minulgi praegu.
Ajal, mil Joosep elas, oli poistel ja ka meestel seljas kuued,
mis meenutasid kleiti.
Joosep elas Iisraelis.
Tänapäevalgi võib seal näha selliseid riideid.
Ma olen käinud seal mõned korrad
ja näinud, et nii mõnigi kannab selliseid riideid.
Sealses kuumas kliimas on nende riietega mõnus olla.
Ja siis tõi isa telgist ilusa kuue. Küll Joosepil oli uhke tunne.
Arva, mida Joosep nüüd tegi?
Ta jooksis telgist välja, otsis vanemad vennad üles
ja hakkas nende ees kelkima.
Kelkida ta tegelikult ei tahtnud.
Tal lihtsalt oli nii hea meel saadud kingi üle,
et ta ei mõelnud, et pole hea kuuega nii väga hoobelda.
Nii ta läkski vendade juurde: "Vaadake, mis kingi isa mulle tegi!
Kas pole kena kuub? Sellega ei hakka sügistuultes külm."
Kuidas vennad end tundma pidid? Nad olid vihased ja kadedad;
pettunud, et isa ei teinud neile kunagi nii uhkeid kuubesid.
Nende kuued olid halli või pruuni värvi.
Ühel ööl, kui kõik magasid - nii Joosep kui kõik ta vennad
ja ka isa Jaakob magas.
Telkidest kostus unist nohinat, vahel sekka ka norskamist.
Sel ööl nägi Joosep und.
Selles unenäos oli päike.
Oled sa vahel päikest unes näinud?
Siin polegi midagi imekspandavat, kuid see uni oli siiski eriline.
Paneme päikese taevasse kiirgama.
Unes oli veel midagi, mis on öösel taevas.
Mis see on? Kui päeval paistab päike, siis öösel?
Muidugi...Kuu. Kuu oli ka unenäos.
Veel oli unenäos 11 tähte. Joosep luges need unenäos kokku.
Kui oskad, loendame koos tähti. Üks, kaks, kolm, neli, viis...
Veel on vaja juurde, et saaksime kokku üksteist.
Joonistame teisele poole. Kuus, seitse, kaheksa, üheksa,
kümme ja üksteist tähte.
Unenäos juhtus nii, et päike, kuu ja kõik need üksteist tähte
kummardasid Joosepi ees.
Päris kummaline unenägu.
Milline on kummardav päike?
Kummardav täht või kuu?
Joosep ärkas hommikul ja läks kohe sellest vendadele ja isale rääkima.
"Ma nägin nii kummalist und, kus isa oli unenäos päike,
ema oli kuu ja teie, vennad, olite taevatähed.
Ja te kõik kummardasite mu ees."
Joosep nägi veel unenägusid, kus tema ees kummardati.
Sellest ajast hakkasid vennad Joosepit inetult kiusama.
Neid ärritas see, et isa hellitas Joosepit ja tegi talle kena kuue.
Ja siis veel need kummardamise unenäod.
Sindki on ehk kunagi kiusatud või sinuga inetult käitutud,
kas hoovis, lasteaias, huviringis või mujal.
Siis sa tead, et see on halb tunne. Joosep tundis seda sama.
Ta ei saanud arugi, miks nii oli juhtunud?
Joosep tahtis olla hea ja tubli ja ta uskus Jumalasse.
Kõik need asjad tekitasid vendades kadedust.
Vaata järgmist saadet, sest siis saad teada,
mis Joosepiga edasi juhtus. See on põnev.
Ütleme nüüd "Tšau!" Sa oled täitsa unine.
Tšau!
Tõlge: Mare Peterson